Saudiya Arabistoni tashqi ishlar vaziri Odil al Jubayr Suriya prezidenti Bashar Asad mamlakatda siyosiy o‘tish davri jarayonida o‘z postidan ketish kerakligini, undan keyin kech bo‘lishini aytib o‘tdi. Bu haqda Reuters xabar qilmoqda. «Biz uchun ayonki, bu jarayon iloji boricha tezroq amalga oshishi kerak. 18 oyga cho‘zilmasligi lozim», — dedi u. Avvalroq u Suriyada siyosiy barqarorlikka erishish uchun Bashar Asadni kuch bilan ag‘darish lozimligi haqda gapirib o‘tgan edi.